NaiveNeuron/SloPal huggingface dataset:
Hreha, Štefan, poslanec NR SR (2015-05-06):
Druhý pozmeňujúci návrh podala poslankyňa Helena Mezenská, dajte na jej žiadosť hlasovať spoločne o bodoch 1 a 2 pozmeňujúceho návrhu.
Hlina, Alojz, poslanec NR SR (2012-10-24):
Ďakujem veľmi pekne. Pán kolega, tá vaša prvá téza, to je, súhlasím, naozaj, že koncentrácia moci do úzkej skupiny ľudí nie je zdravá. V tom sa úplne zhodneme. Otázka stojí, že prečo teda niekto si môže myslieť, že častokrát závidí, ja nie preto, že by som závidel, ale preto, lebo to nikdy nedopadlo dobre, keď sa moc koncentrovala do úzkej skupiny ľudí. Čiže to je to, na tom sa zhodneme. Ale potom, alebo obzvlášť potom sa čudujem, že prečo vy práve vytvárate podnikateľské nebo. Viete, že naozaj tu na Slovensku je podnikateľské nebo. Ľudia, ktorí sa tam dostali po rebríku, tak najskôr na tom rebríku boli šteble zo štátnych peňazí, teraz si robia šteble zo strednej vrstvy. A nakoniec tie šteble budú z chudoby, lebo, ako sa hovorí, na chudobe sa najlepšie zarába. Takže toto je takým tým paradoxom, hej, že ja vám to verím, aj dokonca s tým súhlasím, možno u mňa je pohnútka iná, ale tie kroky vaše v zásade tomu odporujú. Takže aby sa prípadne, ak máte chuť, aby sme si obnovili vzájomnú dôveru, lebo u mňa je naštrbená v to, že veríme tomu, čo hovoríme. Tak som zvedavý na ten DPP, daň pre Pentu, alebo DPD, daň pre Dôveru, som zvedavý, že ako sa k tomu postavíte, že či zotrváte v tej polohe, ktorá tu prišla, v tej obludnej, brutálnej, súkromné dane pre súkromnú firmu, akože. Ak vám záleží na tom, aby sme si obnovili dôveru a verili si navzájom, tak som zvedavý, ako budete hlasovať. Ďakujem.
Grendel, Gábor, poslanec NR SR (2024-02-27):
Vážený pán predseda, dajte, prosím, hlasovať o návrhu uznesenia tak, ako je uvedené v tlači 70.
Kollár, Boris, predseda NR SR (2022-12-02):
Prosím, prezentujme sa a hlasujme. (Hlasovanie) Prítomných 130 poslancov, za 121, proti 9. Konštatujem, že Národná rada schválila navrhované uznesenie. Ďalej prosím spoločného spravodajcu z výboru pre pôdohospodárstvo a životné prostredie predsedu tohto výboru poslanca Jaroslava Karahutu, aby uvádzal hlasovanie v druhom čítaní o návrhu poslancov Mičovského a Fecka na vydanie zákona, ktorým sa dopĺňa zákon č. 330/1991 Zb. o pozemkových úpravách, je to tlač 1254, bod 51 schváleného programu. Nech sa páči, pán poslanec, máte slovo. (Hlasovanie o návrhu poslancov Národnej rady Slovenskej republiky Jána Mičovského a Martina Fecka na vydanie zákona, ktorým sa dopĺňa zákon Slovenskej národnej rady č. 330/1991 Zb. o pozemkových úpravách, usporiadaní pozemkového vlastníctva, pozemkových úradoch, pozemkovom fonde a o pozemkových spoločenstvách v znení neskorších predpisov , tlač 1254.)
Poliačik, Martin, poslanec NR SR (2011-10-21):
Ďakujem, pán predseda. V rozprave vystúpilo osem poslancov, z toho poslankyňa Obrimčáková požiadala vyňať na samostatné hlasovanie body 21, 23 a 24 zo spoločnej správy. Ďalší dvaja poslanci v rámci rozpravy podali pozmeňujúce a doplňujúce návrhy, ktorými predložený návrh zákona rozširujú o iné, ďalšie novely zákonov. Pán minister ako zástupca navrhovateľa zákona v rámci svojho vystúpenia s návrhom poslanca Chabana vyslovil súhlas, s druhým návrhom poslanca Rašiho súhlas nevyslovil. Pán predseda, v súlade s rokovacím poriadkom najprv teda budeme hlasovať o návrhoch zo spoločnej správy okrem tých bodov, ktoré žiadali poslanci na osobitné hlasovanie. Potom o bodoch zo spoločnej správy, ktoré boli vyňaté na osobitné hlasovanie. Potom o pozmeňujúcich a doplňujúcich návrhoch podaných poslancami. Gestorský výbor odporúča Národnej rade Slovenskej republiky hlasovať o návrhoch zo spoločnej správy uvedených v bodoch 1 až 20 a 22 spoločne a tieto schváliť. Dajte, prosím, hlasovať.
Hrnčiar, Andrej, podpredseda NR SR (2017-06-13):
Otváram všeobecnú rozpravu. Do rozpravy som nedostal žiadnu písomnú prihlášku. Pýtam sa, či sa chce prihlásiť niekto do rozpravy ústne. Nie je tomu tak, končím možnosť nahlásenia sa rozpravy. Prerušujem rokovanie o tomto bode programu. Budeme pokračovať druhým čítaním o vládnom návrhu zákona, ktorým sa dopĺňa zákon č. 338/2000 Z. z. o vnútrozemskej plavbe a o zmene a doplnení niektorých zákonov v znení neskorších predpisov a ktorým sa dopĺňajú niektoré zákony. Vládny návrh zákona má tlač 488, spoločná správa výborov má tlač 488a. Nech sa páči, pán minister dopravy, máte možnosť vládny návrh zákona odôvodniť. (Rokovanie o vládnom návrhu zákona, ktorým sa dopĺňa zákon č. 338/2000 Z. z. o vnútrozemskej plavbe a o zmene a doplnení niektorých zákonov v znení neskorších predpisov a ktorým sa dopĺňajú niektoré zákony , tlač 488.)
Vážny, Ľubomír, poslanec NR SR (2024-09-13):
Ďakujem. Vážený pán podpredseda Národnej rady Slovenskej republiky, vážené kolegyne, kolegovia, v zmysle § 73 rokovacieho poriadku Národnej rady Slovenskej republiky uvádzam a predkladám návrh zákona, ktorým sa mení a dopĺňa zákon č. 609/2007 Z. z. o spotrebnej dani z elektriny, uhlia a zemného plynu a o zmene a doplnení zákona č. 98/2004 Z. z. o spotrebnej dani z minerálneho oleja v znení neskorších predpisov, v znení neskorších predpisov. Účelom návrhu je poskytnúť úľavu občanom a právnickým osobám, ktoré disponujú malými zdrojmi elektrickej energie, tým, že ich oslobodí od povinnosti platenia spotrebnej dane, samozrejme, od registrácie na spotrebnú daň a tiež ich oslobodzuje od povinnosti preukázania, preukazovania záruky pôvodu elektriny z obnoviteľných zdrojov energie. To znamená, že predkladaný návrh výrazne zníži administratívnu záťaž pri malých zdrojoch elektrickej energie a zároveň na druhej strane tiež výrazne zníži administratívnu záťaž pri príslušných štátnych orgánoch, pričom strata príjmov, ktorá tu evidentne bude, je, teda tzv. negatívne vplyvy na rozpočet verejnej správy a tieto straty sú prakticky bezvýznamné, resp. nie sú úmerné k nákladom vynakladaným pri administratívnej a kontrolnej činnosti príslušných štátnych orgánov, myslím tým najmä colné úrady, ktoré majú túto kontrolu vykonávať. Pri súčasne platnom oslobodení od spotrebnej dane pri malom zdroji energie, elektrickej energie s celkovým inštalovaným výkonom do 10 kW je strata pre rozpočet verejnej správy určená odborným odhadom vo výške cirka 270-tisíc eur a pri návrhu zákona definovanom vyššom inštalovanom výkone, to znamená do 50 kW, sa táto strata navýši o 30-tisíc eur a táto strata bude pri potenciálne odhadovanom vyššom apetíte tých malých zdrojov od 10 do 50 kW výkonu nahradená možno desiatimi-pätnástimi zdrojmi, ktoré si pri odbúraní tejto byrokracie nainštalujú určite takéto zdroje z obnoviteľných zdrojov energie a len na dépeháčke u desiatich-pätnástich takýchto inštalovaných zdrojov bude táto strata pre štátny rozpočet vykrytá a ja očakávam, že v prípade, že bude tento zákon prijatý, tak to bude nie desať-, pätnásťnásobný nárast, ale možno stonásobný nárast pre najmä takých malých, drobných živnostníkov, ktorí sa vedia hýbať v tom rozmedzí od 10 do 50 kW a ktorých oslobodíme od povinnosti platiť spotrebnú daň, registrácie a takisto ich oslobodíme od tej, v úvodzovkách, byrokracie alebo teda zbytočnej administratívnej záťaže pri preukazovaní záruky pôvodu elektriny. Čiže oslobodenie od dane z elektrickej energie pre malé zdroje je v návrhu zákona upravené tak, aby znížilo finančné zaťaženie domácností a právnických osôb, ktoré je minimálne pri tej spotrebnej dani, a ktorí investovali do alternatívnych zdrojov energie, najmä solárne panely a podobne, ale táto úľava má za cieľ podporiť využívanie obnoviteľných zdrojov energie a svojím dielom tiež prispieť k sebestačnosti, energetickej sebestačnosti dotknutých osôb. Pán podpredseda, ďakujem, skončil som.
Hrušovský, Pavol, podpredseda NR SR (2010-12-14):
Hlasujeme, páni poslanci, o návrhu nepokračovať v rokovaní o návrhu zákona, ktorým sa mení a dopĺňa zákon o kolektívnom vyjednávaní. (Hlasovanie.) 143 prítomných, 64 za, 77 proti, 2 sa zdržali. Návrh sme neschválili. Prosím, ďalší návrh.
Kollár, Boris, predseda NR SR (2022-05-10):
(Zaznievanie gongu.) Milí kolegovia, prosím, utíšte sa, zaujmite miesto v sále. Pán poslanec Tomáš! Ďakujem velice pekne. Kolegovia, kolegyne, na návrh troch poslaneckých klubov – SaS, OĽANO, SME RODINA – žiadam o vypustenie bodu 46, tlač 904, zo 65. schôdze a navrhujem na zaradenie na schôdzu so začiatkom 14. 6. v tomto roku. Je všeobecný súhlas, prosím? (Súhlasná reakcia pléna.) Ďakujem. Uvedený bod sme presunuli. A teraz budeme pokračovať s procedurálnymi návrhmi, ktoré sa mi teraz ukážu. S prvým procedurálnym vystúpi pán poslanec Taraba. Nech sa páči, máte slovo.
Jurinová, Erika, podpredsedníčka NR SR (2014-12-11):
Vyhlasujem všeobecnú rozpravu za skončenú. Pán navrhovateľ si už nežiada zaujať stanovisko, pán spravodajca rovnako nie. Prerušujem rokovanie o tomto bode programu. Pristúpime k ďalšiemu bodu programu; pán poslanec, nechajte ma uviesť ďalší bod. Pristúpime k ďalšiemu bodu programu, ktorým je prvé čítanie o návrhu poslanca Národnej rady Slovenskej republiky Juraja Drobu na vydanie zákona, ktorým sa mení a dopĺňa zákon č. 50/1976 Zb. o územnom plánovaní a stavebnom poriadku (stavebný zákon) v znení neskorších predpisov . Návrh zákona má parlamentnú tlač 1231. Návrh na jeho pridelenie na prerokovanie výborom je v rozhodnutí č. 1234. Dávam slovo pánovi navrhovateľovi poslancovi Jurajovi Drobovi, aby návrh zákona uviedol.
Šefčík, Marek, poslanec NR SR (2021-12-09):
Ďakujem pekne, pán predsedajúci, za slovo. Pán Raši, ja som presvedčený o tom, že vy ako lekár viete o pomeroch v tých nemocniciach, že vy ako odborník, lekár máte k tomu čo povedať, to nepopieram, ale troška mi prekáža to, že hovoríte o tom, že netreba nepokoje, netreba zneisťovať tých ľudí, treba ísť za nimi, treba im vysvetľovať – a vy ste chodili za ľuďmi, aj teraz som si to otvoril tú, pardon, 11. júna 2021 ste na tlačovke, hovoríte o referende, ale je tu aj fotka, kde pán Blcháč, myslím, drží zoznam pôrodníc, ktoré sa majú zrušiť, a ja som vtedy na to upozorňoval, vy ste do obehu pustili zoznam lôžok, vlastne pardon, pôrodníc a oddelení, ktoré sa majú zrušiť, a medzi pôrodnicami ste mali napríklad pôrodnicu v Levoči, ktorá sa zrušila v roku 2011, a mali ste tam aj pôrodnicu v Malackách, ktorá sa zrušila v roku 2003. Tak mi povedzte, pán Raši, že či toto je dobrý spôsob, ako ľuďom vysvetľovať, že či nie ste náhodou na tej druhej strane, tak ako Fico chodí po Slovensku a rozoštváva ľudí, a vy prídete s nejakým zoznamom, že 30 pôrodníc sa má rušiť, ja to tu mám pred sebou pekne otvorené a sú tam napríklad Malacky a Levoča, ktoré dávno pôrodnice nemajú. Ďakujem.
Kuriak, Milan, poslanec NR SR (2021-05-13):
Ďakujem za slovo, pán predsedajúci. Ja budem iba krátky. Nebyť pandémie, ktorá nás postihla, a boja s pliagou COVID určite by sme v tomto pléne neriešili navýšenie štátneho rozpočtu. Dnes rokujeme iba o skrátenom legislatívnom konaní. Verím, že na vaše otázky vám zajtra v prvom čítaní určite zodpovie pán minister financií osobne a v rozprave aj niektorí poslanci. Niektorí kolegovia máte výhrady voči navýšeniu štátneho rozpočtu z dôvodu zjemňovania následkov pandémie COVID. Mňa by zaujímalo, ako by ste riešili vy túto situáciu, ktorí ste proti navýšeniu štátneho rozpočtu, a najmä, z akých finančných zdrojov by ste financovali nepredpokladané následky COVID, za ktorú nikto z nás nemôže. Ďakujem.
Zmajkovičová, Renáta, podpredsedníčka NR SR (2014-09-10):
Ďakujem, pán spravodajca. Otváram rozpravu o tomto bode programu. Nedostala som žiadnu písomnú prihlášku. Pýtam sa, či sa chce niekto prihlásiť ústne. Nie je tak. Vyhlasujem ju za skončenú a prerušujem rokovanie o tomto bode programu. Kolegyne, kolegovia, mali by sme pokračovať o vládnych návrhoch zákonov, ktoré predkladá podpredseda vlády a minister vnútra, ale keďže sa ešte nenachádza v rokovacej sále, tak vyhlasujem prestávku do 17.00 hod., máme veľmi rýchle tempo. (Prestávka.) (Po prestávke.)
Paška, Pavol, predseda NR SR (2012-07-24):
Hlasujeme. (Hlasovanie.) 144 prítomných, 137 za, 6 sa zdržalo, 1 nehlasoval. Návrhy sme schválili. Ďakujem pekne, pán spravodajca. Pán poslanec Čepák uvedie hlasovanie o návrhu uznesenia k návrhu na ukončenie pôsobenia a vyslaniu príslušníkov ozbrojených síl Slovenskej republiky do vojenskej operácie ISAF a na zmenu mandátu príslušníkov ozbrojených síl Slovenskej republiky v tejto vojenskej operácii . Je to tlač 160.
Pčolinský, Peter, podpredseda NR SR (2023-06-20):
No, čiže, pán poslanec, práve ste opäť porušili rokovací poriadok, lebo sa nevyjadrujete k vystupujúcemu pred vami, čiže to je za prvé. Za druhé, za tri a pol roka 100-krát ste boli upozornení, aby ste napríklad netelefonovali počas rokovania, aby ste si tu nerobili videjká a selfíčka, pravidelne porušujete rokovací poriadok a ešte idete tu mudrovať o tom, že ako sa má viesť schôdza. Vy ste jeden z tých, ktorí najviac tu porušujú rokovák. Nech sa páči, pán poslanec Svrček.
P. Paška, predseda NR SR: (2006-08-04):
(Pauza pre nedostatočný počet poslancov v rokovacej sále.)
Kuciaňová, Magdaléna, poslankyňa NR SR (2019-02-06):
Ďakujem pekne. Vážený pán predsedajúci, vážené panie poslankyne, vážení páni poslanci, v súlade s ustanovením § 73 zákona o rokovacom poriadku, som bola predsedníčkou výboru určená za spravodajkyňu k návrhu zákona, ktorý je uvedený pod tlačou 1238. Predkladám informáciu k predloženému návrhu zákona. Návrh spĺňa náležitosti podľa rokovacieho poriadku a legislatívnych pravidiel tvorby zákonov. Súčasťou predloženého návrhu je aj stanovisko Ministerstva financií Slovenskej republiky. V zmysle oprávnení, ktoré pre mňa ako spravodajkyňu vyplývajú z ustanovenia § 73 zákona o rokovacom poriadku, odporúčam, aby sa Národná rada po všeobecnej rozprave uzniesla na tom, že návrh zákona prerokuje v druhom čítaní. V súlade s rozhodnutím predsedu Národnej rady č. 1306 zo 7. decembra 2018 a rozhodnutím č. 1288 z 12. novembra 2018 navrhujem, aby návrh zákona prerokovali Ústavnoprávny výbor Národnej rady Slovenskej republiky, Výbor Národnej rady Slovenskej republiky pre financie a rozpočet a Výbor Národnej rady Slovenskej republiky pre sociálne veci. Za gestorský výbor navrhujem Výbor Národnej rady pre sociálne veci a odporúčam, aby predmetný návrh zákona výbory prerokovali do 22. marca 2019 a v gestorskom výbore do 25. marca 2019. Prosím, pán predsedajúci, otvorte všeobecnú rozpravu.
M. Smolková, poslankyňa: (2008-07-03):
A druhá otázka. Zaujímal by ma váš názor na medializované informácie o tom, že DSS-ky podpisovali zmluvy 1. júla s antidátumom 30. 6. Ďakujem pekne.
Pčolinský, Peter, podpredseda NR SR (2022-12-01):
S reakciou na faktické pán poslanec Karahuta.
Laurenčík, Milan, podpredseda NR SR (2021-06-30):
Ďakujem. Na vaše vystúpenie evidujem 12 faktických poznámok. Ako prvý vystúpi pán poslanec Eduard Kočiš, nech sa páči.
Zelník, Štefan, poslanec NR SR (2017-12-21):
Vážený pán predseda, keďže sme neschválili pripomienky pána prezidenta, dajte hlasovať o zákone v pôvodnom znení. Bez odporúčania gestorského výboru.
Pčolinský, Peter, podpredseda NR SR (2022-12-06):
Pán poslanec Benčík.
Paška, Pavol, predseda NR SR (2013-06-27):
Pán poslanec Kuffa do rozpravy.
P. Hrušovský, predseda NR SR: (2005-12-13):
Otváram rozpravu o tomto bode programu. Do rozpravy som dostal jednu písomnú prihlášku. Nech sa páči, pán poslanec Blajsko. A. Blajsko, poslanec: Vážený pán predseda, pani ministerka, kolegyne, kolegovia, z dôvodu zdravotných problémov som sa nezúčastnil zasadania nášho výboru pre sociálne veci a bývanie a využívam túto možnosť vystúpiť a ide o podanie jedného pozmeňujúceho návrhu k novele zákona o bezpečnosti a ochrane zdravia pri práci. Navrhujeme v časti Prechodné ustanovenia bez výhrady zrušiť v § 39 odsek 1, ktorý znie: „Oprávnenou právnickou osobou na overovanie plnenia požiadaviek bezpečnosti technických zariadení podľa § 14 je do 31. decembra 2006 Technická inšpekcia, akciová spoločnosť.“ Odseky 2 až 9 sa prečíslujú na odseky 1 až 8. Predmet podnikania akciovej spoločnosti Technická inšpekcia je jasne definovaný v tretej časti Transformácia Technickej inšpekcie, kde v § 35 ods. 1 je dané, že akciová spoločnosť overuje plnenie požiadaviek bezpečnosti technických zariadení podľa § 14 tohto zákona. Zároveň § 39 ods. 2 súčasného návrhu novely zákona umožňuje plynulé pokračovanie činnosti akciovej spoločnosti Technická inšpekcia tým, že do 31. 12. 2006 nemusí byť pre výkon činnosti podľa § 14 odborne preverená a nemusí na činnosť vlastniť oprávnenie. Nič teda tejto spoločnosti nebráni v ďalšej činnosti. Keďže text návrhu novely zákona v ďalšom veľmi presne a úplne definuje podmienky odbornej spôsobilosti pre ďalšie právnické osoby, ktoré môžu tiež vykonávať činnosť podľa § 14, a ďalej uvádza aj súvislosti vzhľadom na príslušné vykonávacie predpisy, je text § 39 ods. 1 duplicitný a neoprávnene obmedzujúci začatie činnosti iných oprávnených právnických osôb podľa § 14 ods. 2 pre rok 2006. Z tohto dôvodu to navrhujeme v tomto diskriminujúcom paragrafe, hlavne v odseku teda 1 zrušiť. Ďakujem vám za pozornosť.
J. Pataky, poslanec: (2007-05-11):
Konštatujem, že uvedený návrh spĺňa z formálnoprávnej stránky všetky náležitosti uvedené v § 67 a 68 zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov, ako i náležitosti uvedené v legislatívnych pravidlách. Predložený návrh zákona obsahuje doložku zlučiteľnosti s právom Európskej únie. Návrh je v súlade s Ústavou Slovenskej republiky a medzinárodnými zmluvami, ktorými je Slovenská republika viazaná. Predložený návrh zákona bude mať dopad na štátny rozpočet vzhľadom na navrhované oslobodenie Slovenského Červeného kríža od správnych poplatkov, ako aj presun výnosov z pokút za neoprávnené použitie znaku a názvu Červeného kríža z príjmov štátneho rozpočtu a rozpočtov vyšších územných celkov. Návrh zákona nemá vplyv na životné prostredie a nezakladá nároky na zamestnanosť. Vychádzajúc z oprávnení, ktoré pre mňa ako spravodajcu vyplývajú z § 73 zákona o rokovacom poriadku, odporúčam, aby sa Národná rada Slovenskej republiky uzniesla v zmysle § 73 ods. 3 písm. c) rokovacieho poriadku na tom, že po rozprave odporučí uvedený návrh zákona prerokovať v druhom čítaní. V súlade s rozhodnutím predsedu Národnej rady Slovenskej republiky č. 290 zo dňa 24. apríla 2007 a podľa § 71 rokovacieho poriadku Národnej rady Slovenskej republiky navrhujem, aby návrh zákona prerokovali Ústavnoprávny výbor Národnej rady Slovenskej republiky, Výbor Národnej rady Slovenskej republiky pre financie, rozpočet a menu, Výbor Národnej rady Slovenskej republiky pre verejnú správu a regionálny rozvoj, Výbor Národnej rady Slovenskej republiky pre obranu a bezpečnosť a Výbor Národnej rady Slovenskej republiky pre zdravotníctvo. Za gestorský výbor navrhujem Výbor Národnej rady Slovenskej republiky pre zdravotníctvo. Odporúčam, aby predmetný poslanecký návrh zákona výbory prerokovali do 18. júna 2007 a gestorský výbor do 19. júna 2007. Pán predseda, skončil som, otvorte rozpravu.
Jurinová, Erika, podpredsedníčka NR SR (2015-04-21):
S reakciou pán poslanec Zajac.
Paška, Pavol, predseda NR SR (2014-06-10):
Ďakujem. Dámy a páni, chcem vás len upozorniť na ďalší priebeh rokovania o programe. Budeme po krátkej prestávke rokovať do dvanástej o správe pani ombudsmanky a potom ale o druhej budeme rokovať o návrhu, ktorý predložil spolu s kolegami pán podpredseda Národnej rady Ján Figeľ, po prerokovaní tohto bodu sa vrátime k rozprave o návrhu správy pani verejnej ochrankyne práv. Zároveň chcem požiadať členov poslaneckého grémia, aby sme sa stretli dnes o 15.00 hod. po obede aj k navrhovanému programu 36. schôdze, ale aj k priebehu rokovania o programe 35. schôdze. Pán poslanec Abrhan.
Sulík, Richard, predseda NR SR (2011-09-13):
Pán poslanec Podmanický.
Krátky, Rastislav, poslanec NR SR (2023-12-13):
Ďakujem, pán predsedajúci. Takže tie poplatky v zdravotníctve sú problém, tam sa chcem prihovoriť vo vzťahu k tomu, že aj iní kolegovia to podčiarkli. Predstavte si, že by tie poplatky zo dňa na deň narástli napríklad o takých 66,7 %. Jeden taký konkrétny poplatok tu je. Nerozumiete, hej? A tak buď ma dajú nahlas alebo neviem. Ale každopádne som si našiel medzi tými poplatkami, ktorý sa zvyšuje, taký poplatok, ktorý je teda hodno zreteľa: poskytnutie katastrálneho operátu alebo iného operátu preukazujúceho vlastnícke právo k nehnuteľnosti na nahliadnutie žiadateľovi s možnosťou vyhotovenia výpisu náčrtu alebo poskytnutie informácie z katastra nehnuteľností za každých aj začatých 20 parciel, 20 stavieb, 20 bytov alebo nebytových priestorov v rámci jedného katastrálneho územia. No a tento síce poplatok s dlhým názvom, ale s nízkou sadzbou iba tri eurá doteraz ide hore na päť euro, ale je to 66,7-percentuálny nárast. To je malý poplatok, sú aj poplatky, ktoré sú oveľa väčšie ako napríklad poplatok, ktorý má alebo bude mať hodnotu 100 euro, zvyšuje sa zo 66 eur, takých poplatkov sú tu jeden, dva, tri, som narátal, tak na prvú a je to zaujímavé. Napríklad tento jeden má názov, že predĺženie zápisu v zozname podnikateľov vedených Úradom pre verejné obstarávanie podľa osobitého predpisu.
Kuffa, Štefan, poslanec NR SR (2015-03-24):
Vážená pani podpredsedníčka, vážené kolegyne, kolegovia, v súlade s § 80 ods. 1 zákona o rokovacom poriadku som bol určený Výborom Národnej rady pre zdravotníctvo za spravodajcu k návrhu uvedeného zákona (tlač 1444). Predkladám informáciu k predloženému návrhu zákona. Návrh spĺňa náležitosti podľa rokovacieho poriadku a legislatívnych pravidiel tvorby zákonov. Zo znenia uvedeného návrhu je zrejmý účel navrhovanej úpravy. Súčasťou predloženého návrhu je aj stanovisko Ministerstva financií Slovenskej republiky. Vychádzajúc z oprávnení, ktoré pre mňa ako spravodajcu vyplývajú z § 73 zákona o rokovacom poriadku, odporúčam, aby sa Národná rada po všeobecnej rozprave uzniesla na tom, že návrh zákona prerokuje v druhom čítaní. V súlade s rozhodnutím predsedu Národnej rady navrhujem, aby návrh zákona prerokovali Ústavnoprávny výbor Národnej rady Slovenskej republiky, Výbor Národnej rady Slovenskej republiky pre hospodárske záležitosti a Výbor Národnej rady Slovenskej republiky pre zdravotníctvo. Za gestorský výbor navrhujem Výbor Národnej rady pre zdravotníctvo. Odporúčam, aby predmetný návrh zákona prerokovali výbory do 30. apríla 2015 a gestorský výbor do 4. mája 2015. Pani predsedajúca, skončil som, prosím, otvorte rozpravu.
Pčolinský, Peter, podpredseda NR SR (2023-05-18):
Navrhujeme o... hlasujeme o postúpení do tretieho čítania. Prezentujme sa a hlasujme. (Hlasovanie.) Prítomných 139, za 102, zdržalo sa 33, nehlasovali 4. Sme v treťom čítaní . Otváram rozpravu v rámci tretieho čítania. Hlási sa niekto do rozpravy? Nie. Vyhlasujem rozpravu za skončenú. Pán spoločný spravodajca, prosím, uveďte odporúčanie gestorského výboru.
Podmanický, Ján, poslanec NR SR (2010-11-30):
Ďakujem pekne. Ja si myslím, že pán poslanec a predseda kultúrneho výboru pán Jarjabek veľmi detailne a zrejme popísal nekvalitu predloženého návrhu zákona. A to ešte nemal čas sa pripraviť na ten druhý návrh zákona, ktorý predložila pani poslankyňa Kiššová. Dnes vlastne rokujeme o dvoch návrhoch zákonov. Nie som teda poslancom 20 rokov, ale nepamätám si za tých posledných 5 rokov, že by bol predložený takýto zlý a legislatívne nekvalitný návrh zákona do legislatívneho konania. Napokon to obrovské množstvo zmien, ktoré predložila pani poslankyňa Kiššová, len potvrdzuje, že tento návrh zákona je nepripravený, zlúčenie Slovenskej televízie so Slovenským rozhlasom je veľkým hazardom, ktorý pripravuje súčasný pán minister kultúry a táto vláda. A napokon stále sa nezodpovedala tá ekonomická kvalifikácia tohto zákona, pretože tá minimálna dvadsatinová úspora, ktorá je deklarovaná v dôvodovej správe, ani z ďaleka nerieši finančné problémy Slovenskej televízie. Takže neexistujú finančné dôvody na zlučovanie televízie s rozhlasom. Ak je tu nejaký dôvod, ktorý existuje, tak je to len zámer v podstate absolútne škandalózne ovládnuť predovšetkým Slovenskú televíziu, absolútne nedemokratickým spôsobom televíziu zoštátniť a urobiť ju závislou od aktuálnej politickej moci. My sme si ani len netrúfli nad niečím takým uvažovať, pán minister. Vy ste sa nerozpakovali za niekoľko týždňov, čo ste vo funkcii, urobiť hrubé zásahy do verejnoprávnosti Slovenskej televízie a Slovenského rozhlasu. A je mi smutno, že sa tak usmievate, nie sme, pán minister, v televíznej relácii.
Hudacký, Ján, poslanec NR SR (2015-05-28):
A poprosím nastaviť dlhší čas.
Klus, Martin, podpredseda NR SR (2019-10-24):
Ďakujem. Možnosť prihlásiť sa do ústnej rozpravy udelím až po obednej prestávke, interpeláciách a hodine otázok. Čiže najbližšie sa stretneme o 14.00 hodine na hodine otázok a potom bezprostredne nasledujú interpelácie a budeme pokračovať v tomto bode programu. (Prerušenie rokovania o 12.04 hodine.) (Pokračovanie rokovania o 14.00 hodine.)
Fronc, Martin, poslanec NR SR (2010-09-07):
Ďakujem pekne, pán predsedajúci. Pán poslanec Čaplovič, ja len k jednej veci. Hovorili ste veľa o čerpaní fondov a o európskych fondoch a o tom, ako to dopadne tým presunom. No, práve dnes som si pozrel čerpanie fondov. Musím povedať, že od roku 2007 uplynuli do roku 2010 tri roky. Čiže pomaly polovica toho obdobia programového a čerpania sú 5, 7, 8 %. Najviac, čo som si všimol, bolo 15 %, ale všetko ostatné sa pohybuje pod 10 %. Čiže myslím si, že jednoducho to, čo sa doteraz dialo, svedčí o tom, že to dobre nefungovalo. Predpokladať, že to nebude aj v budúcnosti dobre fungovať, myslím si, že je len predsa trošku príliš odvážne tvrdenie. Ďakujem.
J. Brocka, poslanec: (2009-10-27):
Navrhujeme rozšíriť jestvujúcu možnosť daňovej asignácie, t. j. poukázania časti zaplatenej dane daňovníkom inej osobe, v tomto prípade svojmu rodičovi, ktorý je poberateľom starobného alebo invalidného dôchodku. Výška takto poukázanej dane sa určuje pre daňovníka sumou maximálne 60 eur za zdaňovacie obdobie. Rodič poberateľ dôchodku môže byť príjemcom poukázanej dane aj od viacerých detí daňovníkov. To predstavuje pri jednom dieťati maximálne 60 eur, dvoch deťoch maximálne 120 eur, troch deťoch maximálne 180 eur a tak ďalej. Návrh je výrazom medzigeneračnej solidarity zamestnaných detí so svojimi rodičmi. Čiastočne odstraňuje znevýhodnenie najmä rodičov viacdetných rodín, ktorých životná úroveň bola spravidla nižšia aj v čase starostlivosti o nezaopatrené deti a je nižšia aj v čase poberania dôchodkových dávok. Pri existencii priebežného dôchodkového piliera sa tak ich zamestnané deti viac solidarizujú s inými ako vlastnými rodičmi. Návrh je sociálne spravodlivejší k daňovníkom, pretože nemôže nastať situácia, že chudobnejší podporujú bohatších, viď vianočný príspevok, na ktorý sa skladajú cez dane aj rodičia z rodín, kde je príjem na osobu nižší ako príjem dôchodcov poberateľov vianočného príspevku. Táto úprava je v súlade s Ústavou Slovenskej republiky, ústavnými zákonmi a inými zákonmi a medzinárodnými zmluvami, ktorými je Slovenská republika viazaná. Prijatie novely uvedeného zákona bude mať dopad na štátny rozpočet i verejné financie. Jeho presnú výšku sme však nešpecifikovali, pretože využitie tohto inštitútu je pre daňovníkov dobrovoľné. V prípade, že by túto možnosť využilo 300 000 daňovníkov, bol by dopad na rozpočet znížením príjmov okolo 18 mil. eur v jednom rozpočtovom roku a zvýšenie výdavkov daňovej správy, ktoré vzniknú v súvislosti s poukázaním podielu zaplatenej dane, okolo 0,7 mil. eur. Dámy a páni, žiadam vás o podporu tohto zaujímavého a spravodlivého návrhu zákona. Ďakujem za vašu pozornosť.
M. Jureňa, poslanec: (2008-09-04):
A čo sa týka troška jedna taká malá poznámka. Ja som mal možnosť hovoriť pred pár dňami s jedným Čarnogurským a ten mi povedal, je mi ľúto Ferka Mikloška.
Laššáková, Jana, podpredsedníčka NR SR (2012-10-23):
Chce reagovať na faktické poznámky pán poslanec Mikloško? Áno, áno, nech sa páči.
Hort, Milan, podpredseda NR SR (2011-09-09):
Pani poslankyňa Jana Vaľová, nech sa páči, s faktickou poznámkou.
Čepček, Martin, poslanec NR SR (2023-03-30):
Ďakujem pekne. Určite by som dal inú otázku, keby tu bol pán premiér osobne, ale aké má pán premiér povinnosti (povedané so smiechom), teda resp. pán, pán minister zdravotníctva, minister financií a premiér v jednej osobe, keď ani minulý týždeň na hodine otázok nebol, teda poslancom sa nevenoval, a či sa otázkam vyhýba, alebo nezvláda tie tri rezorty, alebo ich nestíha, lebo neviem, čo si mám o tom myslieť, hej, máme schôdzu, ktorá trvá tri týždne, a z toho dva týždne tu pán premiér nebol. Ďakujem.
Šeliga, Juraj, podpredseda NR SR (2020-10-13):
Ako ďalší, pán poslanec Mazurek, v rozprave.
P. Hrušovský, predseda NR SR: (2004-10-19):
D. Bollová, poslankyňa: Ďakujem pekne, pán predseda. Pán Banáš, mala som dojem, že vy ste ochotne a iniciatívne vlastne doplnili správu ministra obrany. Povedali ste veľa vecí, ktoré nepovedal on a asi aj mohol. Z vášho vystúpenia pre mňa vyplynuli dve otázky: Na kladných informáciách, ktorými opisujete situáciu v Iraku, majú azda zásluhu naši vojaci? A druhá otázka: Ak je v Iraku idylický poriadok, prečo potom okupácia pokračuje? Ďakujem.
P. Hrušovský, podpredseda NR SR: (2002-06-19):
Pán poslanec Juriš, vyhlasujem toto hlasovanie za neplatné. Ešte raz by som poprosil, pán poslanec Juriš, keby ste jasnejšie formulovali návrh. A. Juriš, poslanec: Áno. O bodoch 1 až 12 a bodoch 14 až 17 s odporúčaním gestorského výboru schváliť ich.
Kuffa, Štefan, poslanec NR SR (2014-07-10):
Ďakujem za slovo. No pekne si to, kolega, povedal, že naozaj som sa aj ja nad tým zamyslel, že by sme nemuseli pracovať na ten plný pracovný úväzok a päť dní v týždni. A v tej súvislosti chcem povedať, že v podstate k životnej úrovni patrí aj ten rozmer šťastia. To nie je len to, že mám peniaze, som bohatý a ma to napĺňa tým sa uspokojením. To nie je všetko. Ale ak ty peniaze máš, bohatstvo, všetko máš a šťastie ti chýba, tak v podstate tá tvoja životná úroveň je veľmi nízka. Áno, aj ten pohľad tvoj na to, že ak by sa nedokázala táto snemovňa zhodnúť na tom, aby tie nedele sme nejako rešpektovali, tak aby aspoň tých 12 dní tých štátom uznaných sviatkov bolo takých, keď v podstate sa nepracuje. Ja tiež mám na mysli presne práve tých zamestnancov, ktorí vtedy musia ísť do práce. Nesúhlasím celkom s tými argumentmi, ktoré tuná odznievajú, že tie ženy sa bijú a v nedeľu chcú ísť do práce, do zamestnania. Ja mám zas inú skúsenosť. A to sú zdravotníci. Jednoducho u nich je prevádzka nonstop. Neviem si to predstaviť, že by v nedeľu nefungovala nemocnica alebo možno prevádzky zdravotnícke, ktoré majú prevádzku nonstop. Ale sú už vyčerpaní, unavení tí zdravotnícki zamestnanci, ako zdravotné sestry, tak aj lekári a je naozaj ten problém, koľkokrát aj z ich strany. A by boli veľmi radi, keby v nedeľu mali zastúpenie a išiel namiesto nich do tej služby niekto iný. Vo Francúzsku, tak ako si to spomenul, v nedeľu ak teda chceš pracovať, tak rob, ak si živnostník, no tak nevykorisťuješ nikoho, seba samého zamestnávaš. Mohlo by to byť aj tu, ak chceš... (Prerušenie vystúpenia časomerom.)
Zmajkovičová, Renáta, podpredsedníčka NR SR (2014-03-26):
Pán poslanec Kuffa.
Laššáková, Jana, podpredsedníčka NR SR (2013-10-23):
Pán poslanec Érsek, nech sa páči.
Hlina, Alojz, poslanec NR SR (2013-03-21):
Ja rozprávam k správe. A úplne presne rozprávam k správe. Pani ombudsmanka, ďakujem vám za vašu správu. Ďakujem vám aj za tie návrhy, ktoré ste tam formulovali. Ďakujem vám aj za to, čo ste tu hovorili, že zodpovedajme si na otázku, že čo to je, že čo je vlastne váš úrad. To je len pro forma, aby Móric dostal legálne peniaze, aby tam nejakých tých ľudí robil a nemáme na telefón! Zodpovedzme si tú otázku. Zodpovedzme si, že v akej úcte máme ľudské práva. Nepoviem to už, dobre. Ale ja verím a ja mám rád tuto krajinu, ja som tu iks akcií pod tým názvom urobil. Ja ju mám strašne rád. A urobím všetko preto, aby sa to zmenilo. A môžete mi pomôcť aj vy, pani Šedivcová, usmievajte sa, že apelujte u vás na klube, apelujte na pána Pašku, keď dá o tom hlasovať, ak vôbec dá o tom hlasovať, lebo zase zabudne dať o tom hlasovať. Ak vôbec dá o tom hlasovať, tak povedzte: Viete čo, ale tam niečo pravdy kus na tom bolo. Mňa by to tiež zaujímalo, že či sa to nedá riešiť ináč, že nemusia toľko platiť za kancelárie, a čo ušetria na kancelárii, budú mať na telefón, budú mať na benzín, možno na lepších právnikov. Na to, aby pomohli ľuďom. Ten úrad bol, viete na čo, vytvorený? Aby pomohol ľuďom? Nie, aby pomohol Móricovi. Ja viem, že tu takto robíte zákony! Ja ich také robiť nebudem a nechcem! Ďakujem.
Laurenčík, Milan, podpredseda NR SR (2022-04-27):
V zmysle § 28 zákona o rokovacom poriadku požiadal o možnosť vystúpiť v rozprave pán podpredseda Národnej rady Juraj Blanár. Nech sa páči.
A. Belousovová, podpredsedníčka NR SR: (2008-09-10):
Nech sa páči, pán poslanec, máte slovo.
J. Vaľová, poslankyňa: (2008-04-08):
Ak dovolíte, ja by som iba doplnila pána podpredsedu Číža, a to citáciou z čísla Právne rozhľady 6/1999, kde sa píše: „Právo na odpoveď patrí takmer vo všetkých moderných demokratických štátoch k dôležitým prvkom tlačového práva. Nebezpečenstvo jednostranného ovplyvňovania verejnosti tlačou je dôrazne obmedzené efektívnym a rýchlo presadzovateľným právom dotknutého na odpoveď. Právo odpovede dáva dotknutému možnosť obrátiť sa na fórum verejnosti s vlastným protitvrdením. Veľký praktický význam práva na odpoveď dokladajú snahy Convention on the International Right of Correction z roku 1952 na zjednotenie medzištátneho práva na odpoveď.“ Chcem povedať, že v rámci Európskej únie chýbajú dodnes záväzné spoločné predpisy pre právo na odpoveď v oblasti tlače. Európska dohoda 15. 3. 1989. A tak, vážení kolegovia, kolegyne, dovoľte, aby sme si aj my právo na odpoveď zosúladili s európskym právom a uplatnili také právo na odpoveď, ktoré je štandardne európske a ktoré vyhovuje všetkým podmienkam. Ďakujem.
Blanár, Juraj, podpredseda NR SR (2022-09-21):
Ďakujem, pán poslanec. Teraz udeľujem slovo pani poslankyni Zite Pleštinskej, ktorá za navrhnutý gestorský výbor pre verejnú správu a regionálny rozvoj prednesie spravodajskú informáciu. Nech sa páči.
Marcinková, Vladimíra, poslankyňa NR SR (2024-01-09):
Ďakujem pekne, pán predsedajúci, a ďakujem aj za vystúpenie pani kolegyni Bihariovej, ktorá v plnej kráse odhalila, aké falošné sú argumenty o ľudských právach, ktoré používa táto koalícia pri obhajobe zmien, ktoré tu predložila. Ja si dovolím len päť takých argumentov a faktov o tom, ako veľmi sú tejto koalícii ukradnuté ľudské práva, za ktoré sa skrývajú, a konkrétne aj napríklad ľudské práva väzňov. Bola to verejná ochrankyňa práv pani Dubovcová a potom pani Patakyová, ktorá opakovane týmto vládam poukazovala na zlý stav slovenských väzníc a porušovanie práv väzňov v nich. Nikdy, nikdy nedošlo k riešeniu, k náprave a ani len k nejakému aktívnemu prístupu k tejto téme, kým neboli v tých väzniciach ľudia, ktorí sú buď blízki priatelia, spolupracovníci alebo inak spojení so súčasnou vládnou koalíciou, pánom premiérom a jeho blízkym okolím. Bol to Robert Fico, ktorý povedal, citujem: „Bol som niekoľko rokov predsedom väzenskej komisie a poznám všetky väznice na Slovensku.“ To bol argument, ktorý použil voči pani Dubovcovej a pani Patakyovej. Pani Dubovcová ďalej upozorňovala aj na nedostatočnú lekársku starostlivosť poskytovanú väzňom, za ktorú sa radi skrývajú. Hovorila o prípadoch 115 väzňov, niektorých aj opakovane, zdokumentovala tieto prípady, no skončilo to bez záujmu vlády v tom čase. Asi tam nebol z týchto stopätnástich väzňov nikto, kto by im bol blízky alebo spriaznený. Ani o dojčiacej matke, ktorá bola od svojho dieťaťa oddelená a štyri dni v CPZ-ke len preto, že ukradla čipsy, podľa mňa od hladu, ani toto porušenie jej základných ľudských práv, čo jej a dieťaťa im nestálo za nejaké aktívne konanie, pretože im nebola nijako blízka. Toto je ich meridlo.
Dostál, Ondrej, poslanec NR SR (2017-06-20):
Ja by som veľmi rád upozornil pána podpredsedu Národnej rady, že práve porušil rokovací poriadok, pretože máme na programe správu generálneho prokurátora, a on reagoval na nejakú faktickú poznámku, ktorá v súvislosti s predneseným vystúpením čosi konštatovala, a on teraz ani slovo z toho, čo povedal, sa netýkalo správy generálneho prokurátora, ktorú máme práve teraz na programe. Ja oceňujem pani podpredsedníčku, že je taká veľkorysá a že svojho podpredsedníckeho kolegu neupozornila a nechala ho, nechala ho dohovoriť, ale teda možno keby tu bol pán predseda Danko, tak by ho zarazil, lebo on dbá oveľa viacej na dodržiavanie rokovacieho poriadku. A priznám sa, že teda bol som z toho porušenia taký zmätený, že ani som celkom nepochopil, čo nám chcel vlastne pán podpredseda povedať, lebo boli, bol zvolený nový generálny riaditeľ rady, teda Rozhlasu a televízie Slovenska hlasmi poslancov vládnej koalície a fašistickej strany. To je otázka a odpoveď na ňu je áno. (Potlesk.)
M. Číž, podpredseda NR SR: (2007-09-19):
Otváram rozpravu o tomto bode programu. Nedostal som žiadnu písomnú prihlášku do rozpravy, preto sa pýtam, či sa niekto chce do rozpravy prihlásiť ústne. Zdá sa, že nikto. Uzatváram teda možnosť prihlásiť do rozpravy ústne. Vyhlasujem zároveň rozpravu za skončenú. A prerušujem rokovanie o tomto bode programu. Ešte poprosím aktérov, aby zostali, ešte máme posledný dohovor. Pokračujeme druhým a tretím čítaním o návrhu na vyslovenie súhlasu Národnej rady Slovenskej republiky s pristúpením Slovenskej republiky k Dohode o Medzinárodnom energetickom programe . Tento návrh vlády sme dostali ako tlač 348 a spoločnú správu výborov máte ako tlač 348a. Tento návrh vlády odôvodní minister hospodárstva pán Jahnátek. Prosím ho, aby sa ujal slova.
Hrnčiar, Andrej, podpredseda NR SR (2018-06-19):
Otváram rozpravu. Do rozpravy som dostal dve písomné prihlášky, za klub OĽANO pán poslanec Eduard Heger a druhým prihláseným je pán poslanec Miroslav Beblavý. Nech sa páči, pán poslanec Heger.
Verešová, Anna, poslankyňa NR SR (2019-01-30):
Prosím, pán predsedajúci, aby ste dali hlasovať o tom, že Národná rada sa uzniesla v súlade s § 73 ods. 3 písm. c) zákona o rokovacom poriadku prerokovať predložený návrh zákona v druhom čítaní.
Laurenčík, Milan, podpredseda NR SR (2021-06-24):
Ďakujem, na vaše vystúpenie evidujem šesť faktických poznámok. Končím možnosť prihlásiť sa. Ako prvý vystúpi pán poslanec Tomáš Taraba.
Grendel, Gábor, podpredseda NR SR (2022-12-21):
Záverečné slovo pán spravodajca takisto. Nech sa páči.
Blaha, Ľuboš, poslanec NR SR (2017-05-19):
Ďakujem pekne. Iba doplnenie. Chcel by som vyjadriť poďakovanie národnej jednotke a celej Národnej kriminálnej agentúre za to, že sa veľmi aktívne chopila otázky boja proti neofašizmu a nerobí výnimky ani v prípade poslancov Národnej rady, ktorí sú neonacistického presvedčenia, čo veľmi silne oceňujem. Z tohto dôvodu by som povzbudil ministerstvo vnútra v tom, aby sa odnímali zbrojné preukazy každému, kto sa hlási k tejto ideológii, kto sa motá okolo kotlebovcov, lebo to sú naozaj potencionálni zločinci, ktorí môžu viesť rasové kriminálne činy. Hnedý mor musíme zastaviť nielen z humanistických dôvodov, ale aj preto, že to je opľúvanie pamiatky našich povstalcov z SNP, opľúvanie našich osloboditeľov z Červenej armády z Ruskej federácie a z ďalších národov, ktorí nás oslobodzovali. Šíriť rasovú nenávisť nie je pubertálna zábavka, ale zločin a ľudia to musia vedieť, a preto musíme veľmi tvrdo zakročiť. Ďakujem, pán podpredseda vlády.
Kollár, Boris, predseda NR SR (2022-06-14):
Otváram všeobecnú rozpravu. Do rozpravy som nedostal žiadnu písomnú prihlášku. Pýtam sa, či sa chce niekto prihlásiť do rozpravy ústne. Končím možnosť prihlásiť sa do rozpravy ústne. Prihlásila sa pani poslankyňa Žitňanská. Nech sa páči, máte slovo.
Bugár, Béla, podpredseda NR SR (2019-09-25):
Prezentujme sa a hlasujme. Teraz sedí aj číslo tlače. (Ruch v sále.) (Hlasovanie.) Prítomných 140, za 40 poslancov, proti 12, zdržalo sa 88. Návrh nebol schválený. Teraz by sme mali hlasovať, dúfam, o tlači 1631. (Reakcie z pléna. Reakcia spravodajcu: „Dvadsaťjeden.“ ) Bohužiaľ, je chyba v tlačiach. Dvakrát mám 1620, pán riaditeľ, tu mám, dvakrát tu mám 1620, raz je to tlač... (reakcia z pléna), ja viem, on chce so mnou telefonovať (povedané so smiechom) a ja teraz nebudem. (Reakcia z pléna.) Raz sme hlasovali o tisíc šesťsto..., teda 1620 a potom je 1646. (Reakcie z pléna.) No a... (Reakcie z pléna.) To je v poriadku, ale podľa poradia, ešte, ešte raz, podľa poradia teraz budeme hlasovať, a prosím pána poslanca Žarnaya, až potom pristúpime k hlasovaniu 1621, pán poslanec. Podľa poradia, to je rokovací poriadok. Tak ako sme prerokovali, najprv hlasujeme o tých návrhoch. Ja to mám podľa poradia a to znamená, že (reakcia z pléna), ja viem, že bol posunutý, ale práve preto, lebo niektorí tu neboli, preto sme to posunuli. Takže podľa poradia najprv budeme hlasovať o zákone, bod 92, návrh poslancov Zemanovej, Galeka a Pavelku na vydanie zákona, ktorým sa mení a dopĺňa zákon č. 575/2001 Z. z. o organizácii činnosti vlády (tlač 1631). Pán poslanec Žarnay, uveďte hlasovanie. (Hlasovanie o návrhu poslancov Národnej rady Slovenskej republiky Anny Zemanovej, Karola Galeka a Radoslava Pavelku na vydanie zákona, ktorým sa mení a dopĺňa zákon č. 575/2001 Z. z. o organizácii činnosti vlády a organizácii ústrednej štátnej správy v znení neskorších predpisov , tlač 1631.)
Žitňanská, Lucia, poslankyňa NR SR (2013-06-18):
Ďakujem pekne. Ja by som na záver tejto rozpravy rada oznámila, že poslanci opozície sa tejto voľby nezúčastnia v žiadnej podobe a odchádzame zo sály. Ďakujem pekne.
Jurinová, Erika, podpredsedníčka NR SR (2014-10-21):
Dávam slovo poslankyni, spoločnej spravodajkyni z výboru pre vzdelávanie, vedu, mládež a šport, poslankyni Bibiáne Riapošovej, aby informovala Národnú radu o výsledku rokovania výborov o tomto návrhu zákona a aby odôvodnila návrh a stanovisko gestorského výboru.
Fronc, Martin, poslanec NR SR (2011-05-18):
Ďakujem pekne, pán predseda. Pán kolega, ja som ťa pozorne počúval, priznám sa, nie všetko som pochopil, ale jednu vec som zaregistroval, keď si hovoril, že kde sa tu dá nadobudnúť, peniaze, mať príjem väčší ako 100-tisíc poctivo, teda viac ako 100-tisíc sa asi ťažko dá získať poctivo. No, neviem. Ja budem mať otázku, pretože tu máš kolegov, pomaly bude polovica, ktorí vstúpili do politiky, predtým ako vstúpili do politiky ako podnikatelia, a, hovorím úspešní podnikatelia, nebudem menovať, v cestovnom ruchu, v zdravotníctve, reštaurátorstve, farmárstve, v informatike, kde ich majetok bol určite väčší ako tých 100-tisíc nadobudnutých za mesiac, čiže ty si chcel tým povedať, že oni to nadobudli nepoctivo? Alebo inými slovami, toto bola kritika do vlastných radov?
J. Podmanický, poslanec: (2006-12-13):
Vy rozprávate o tom, že treba zastaviť politické nominácie, že vám jazyk nezdrevenie, keď vy hovoríte takéto nehorázne, zavádzajúce lži. Veď predsa 8 rokov vy ste tvrdo politicky nominovali do všetkých možných orgánov, ktoré existovali, a vy sa tu idete akosi pozastavovať a rozhorčovať nad tým, že nová vláda a nová politická reprezentácia akosi tu chce zasahovať do nejakej nezávislosti. Prepánajána, pán poslanec, veď nám tu nemusíte ťahať medové motúzy popod nos a hovoriť o nejakej nezávislosti. Veď všetko, čo vy nazývate nezávislým, už dávno vy ste dostali pod svoju kontrolu. A ak chceme určité objektívne riadenie niektorých inštitútov a inštitúcií, no, čo je predsa na tom zlé. A chcem vás upozorniť, pán poslanec, spomínali ste, že nová vláda už politicky zasiahla do Slovenského rozhlasu. Treba si pozrieť fakty, generálna riaditeľka Slovenského rozhlasu bola vymenovaná, teda zvolená ešte pred zmenou v rozhlasovej rade. Takže to je len taká malá oprava. A nakoniec chcem všeobecne povedať, že veď predsa ľudia si zvolili určitú politickú reprezentáciu a majú určité očakávania. Však ste demokrati, tak to rešpektujte. Ak vláda chce do určitej miery zaviesť poriadok a chce splniť svoje volené sľuby, no tak musí na to používať aj určité inštitúcie, ktoré sú demokratické.
Bugár, Béla, podpredseda NR SR (2016-09-21):
Pán poslanec Droba, nech sa páči, môžte reagovať na faktické.
Kaník, Ľudovít, poslanec NR SR (2013-09-24):
Áno, ďakujem. Takže sťahujem tlač č. 635, čo je návrh novely zákona o pomoci v hmotnej núdzi.
Kažimír, Peter, podpredseda vlády a minister financií SR (2012-07-25):
Ďakujem, pán podpredseda. Dámy a páni, dovoľte mi z poverenia vlády na dnešnom rokovaní Národnej rady Slovenskej republiky uviesť v prvom čítaní vládny návrh zákona, ktorým sa mení a dopĺňa zákon č. 275/2006 Z. z. o informačných systémoch verejnej správy a o zmene a doplnení niektorých zákonov v znení neskorších predpisov a ktorým sa mení a dopĺňa zákon č. 215/2002 Z. z. o elektronickom podpise a o zmene a doplnení niektorých zákonov v znení neskorších predpisov, a ktorý obsahuje spresnenia niektorých ustanovení zákona vyplývajúce z potrieb praxe. Ďalej sa tu riešia legislatívnotechnické úpravy zákona, jeho pôvodného znenia. Dopĺňame tak isto nové zákonné ustanovenia, ktoré sa týkajú osvedčovania elektronických systémov zberu vyhlásení o podpore iniciatívy občanov Európskej únie podľa nariadenia EÚ, ktoré je potrebné v Slovenskej republike implementovať. Ide o známe rozšírenie právomoci Lisabonskej zmluvy, ide o takzvanú občiansku iniciatívu. Predkladaným návrhom zákona sa novelizuje aj zákon č. 215/2002 Z. z. o elektronickom podpise a o zmene a doplnení niektorých zákonov v znení predpisov, pretože obe úpravy spolu súvisia, najmä ohľadne adries elektronických podateľní povinných osôb. Vláda pripravila zákon, ktorý je koncipovaný v súlade so stavom a vývojom informačných a komunikačných technológií, reflektuje na výsledky analýzy uplatňovania doterajšieho zákona v praxi z vecného i procesného hľadiska a taktiež z potreby zakomponovať do návrhu zákona ustanovenia o osvedčovaní elektronických systémov zberu vyhlásení o podpore iniciatívy občanov v súlade s požiadavkami nariadenia Európskeho parlamentu. Dámy a páni, na záver mi dovoľte požiadať vás o podporu pre prijatie a schválenie predloženého vládneho návrhu zákona. Ďakujem.
Rosová, Tatiana, poslankyňa NR SR (2011-04-06):
Ďakujem pekne. Chcem ohlásiť do zápisu, že napriek tomu, že som bola presvedčená, že hlasujem „proti“, hlasovacie zariadenie vykázalo hlasovanie „za“.
Danko, Andrej, predseda NR SR (2017-03-29):
Vážené poslankyne, vážení páni poslanci, pokračujeme v rokovaní 14. schôdze prvým čítaním o návrhu poslancov Ondreja Dostála, Jany Kiššovej, Petra Osuského, Jozefa Rajtára a Renáty Kaščákovej na vydanie zákona, ktorým sa mení a dopĺňa zákon č. 539/2008 Z. z. o podpore regionálneho rozvoja v znení neskorších predpisov. Návrh zákona má parlamentnú tlač 469, návrh na jeho pridelenie prerokovanie výborom je v rozhodnutí č. 481. Slovo mal pán poslanec Ondrej Dostál, poprosím ho o zaujatie miesta, a súčasne dávam slovo spravodajcovi, ktorého určil navrhnutý gestorský výbor pre verejnú správu a regionálny rozvoj. Pán poslanec, pristúpte k pultu! A poprosím, pán poslanec Ondrej Dostál, ak by mohol zaujať svoje miesto. Ďakujem za kľud v sále. Pokračujeme teda v rokovaní. Nech sa páči, pán poslanec. (Pokračovanie v rokovaní o návrhu poslancov Národnej rady Slovenskej republiky Ondreja Dostála, Jany Kiššovej, Petra Osuského, Jozefa Rajtára a Renáty Kaščákovej na vydanie zákona, ktorým sa mení a dopĺňa zákon č. 539/2008 Z. z. o podpore regionálneho rozvoja v znení neskorších predpisov , tlač 469.)